CELEX: 62020TN0041
Language: lt
Date: 2020-01-24 00:00:00
Title: Byla T-41/20: 2020 m. sausio 24 d. pareikštas ieškinys byloje Di Bernardo/Komisija

9.3.2020   
            
            
               LT
            
            
               Europos Sąjungos oficialusis leidinys
            
            
               C 77/60
            
         
      2020 m. sausio 24 d. pareikštas ieškinys byloje Di Bernardo/Komisija
      (Byla T-41/20)
      (2020/C 77/81)
      Proceso kalba: prancūzų
      
         Šalys
      
      
         Ieškovas: Danilo Di Bernardo (Briuselis, Belgija), atstovaujamas advokatų S. Orlandi ir T. Martin
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2019 m. kovo 13 d. sprendimą, priimtą įgyvendinant 2018 m. lapkričio 29 d. sprendimą byloje T-811/16;
               
            
                  —
               
               
                  įpareigoti Komisiją, atlyginant ieškovui padarytą turtinę žalą, pervesti 50 000 EUR sumą ir sumokėti 7 000 EUR jo patirtai neturtinei žalai atlyginti, prireikus ją padidinant per procesą šioje instancijoje;
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi dviem pagrindais.
      
                  1.
               
               
                  Ieškinio pirmasis pagrindas grindžiamas pranešimo apie konkursą pažeidimu, kurį padarė atrankos komisija, nes jos nuspręstais priėmimo kriterijais neteisėtai apribojama minėto pranešimo apimtis. Ieškovas šiuo klausimu teigia, kad nustačiusi priėmimo kriterijus, dėl kurių neatsižvelgiama į patirtį, kurią turi ieškovas ir kuri vis dėlto atitinka pranešimo apie konkursą reikalavimus, komisija pažeidė šį pranešimą.
               
            
                  2.
               
               
                  Ieškinio antrasis pagrindas grindžiamas akivaizdžiomis vertinimo klaidomis, padarytomis ginčijamame sprendime ir susijusiomis su tuo, ar ieškovo profesinė patirtis atitinka pranešime apie konkursą aprašytas funkcijas.